**OŠ IVAN GORAN KOVAČIĆ ČEPIĆ**

**PURGARIJA ČEPIĆ**

**52232 KRŠAN**

RKDP: 10629 RAZINA: 31

MB: 03075079 ŠIFRA DJELATNOSTI :8520

OIB 83307015666 RAZDJEL: 0

**OBRAZLOŽENJE IZVRŠENJE POLUGODIŠNJEG FINANCIJSKOG PLANA**

**ZA 2024. GODINU**

1. ***OBRAZLOŽENJE OPĆEG DIJELA IZVRŠENJA POLUGODIŠNJEG FINANCIJSKOG PLANA ZA 2024. GODINU***

Proračun se sastoji iz općeg i posebnog dijela te plana razvojnih programa kako je propisano člankom 16. Zakona o proračunu. Opći dio Proračuna čini Račun prihoda i rashoda i Račun financiranja. U Računu prihoda i rashoda planirani prihodi iskazani su po prirodnim vrstama i izvorima financiranja, a rashodi po ekonomskoj namjeni za koju služe u skladu sa Računskim planom proračuna i Pravilnikom o proračunskom računovodstvu. U računu financiranja iskazani su primici od prihoda poslovanja ostali primici za financiranje nefinancijske imovine. Posebni dio Proračuna sastoji se od plana rashoda i izdataka proračunskih korisnika iskazanim po vrstama, raspoređenih u programe koji se sastoje od aktivnosti i projekata. U okviru aktivnosti i projekata rashodi i izdaci su iskazani prema ekonomskoj i funkcijskoj klasifikaciji i izvorima financiranja sukladno Pravilniku o proračunskim klasifikacijama.

**OPĆENITO O IZVRŠENJU POLGODIŠNJEG FINANCIJSKOG PLANA PRORAČUNSKOG KORISNIKA ZA 2024. GODINU**

**Prihodi i primici** OŠ Ivan Goran Kovačić Čepić u polugodišnjem izvršenju financijskog plana za 2024. godinu iznose 400.947,40€

**Rashodi i izdaci** u polugodišnjem izvršenju financijskog plana za 2024.,za OŠ Čepić iznose

397.328,00€., a raspoređeni su na

- rashode poslovanja 397.301,00 €

- rashode za nabavu nefinancijske imovine 26,95€

Višak prihoda poslovanja na dan 30.06.2024. iznosi 3.619,40.€

*Sažetak 2024.g.*

|  |  |
| --- | --- |
| u EUR | Izvršenje01.01.-30.6.2024. |
| **Prihodi ukupno** | **400.947,40** |
| Prihodi poslovanja | 400.947,40 |
| Prihodi od prodaje nefinancijske imovina | 0,00 |
| **Rashodi ukupno** | **397.328,00** |
| Rashodi poslovanja | 397.301,05 |
| Rashodi za nabavu nefinancijske imovine | 26,95 |
| **Razlika – višak** | **3.619,40** |
| Ukupan donos viška iz prethodne godine | 5.883,88 |
| **Višak raspoloživ u slijedećem razdoblju** | **2.264,48** |

Izvori financiranja za realizaciju redovne djelatnosti škole u 2024. godini činila su sredstva iz državnog proračuna (pomoći ministarstva nadležnog za obrazovanje i drugih ministarstava), decentralizirana i namjenska sredstva Istarske županije, vlastiti prihodi, donacije, sredstva – pomoći Općine Kršan i prihodi po posebnim propisima (sufinanciranje usluga, ostali namjenski prihodi).

Prihodima Ministarstva znanosti i obrazovanja financiraju se rashodi za zaposlene i ostala materijalna prava za zaposlene, nabava udžbenika za učenike i financiranje prehrane. Od siječnja 2023. godine Ministarstvo osigurava besplatnu prehranu (marendu) za sve učenike.

Pomoći od inozemstva i od subjekata unutar općeg proračuna (skupina 63) su u razdoblju od 1.1.2024.-30.06.2024. ostvareni u iznosu od 345.209,65 eura. Izvor financiranja su sredstva Europske unije (izvor 51), Ministarstva (53) i Općine za proračunske korisnike (55). Pomoćima Općine Kršan financiraju se plaće učitelja u produženom boravku.

Prihodima decentraliziranih i namjenskih sredstava Istarske županije financiraju se redovna djelatnost – minimalni standard, materijalni rashodi po stvarnom trošku, materijalni troškovi iznad standarda (prijevoz učenika, energenti, zdravstveni pregledi, premije osiguranja imovine i zaposlenih, projekt Zavičajna nastava, financiranje školskog psihologa, održavanje školske zgrade, županijska natjecanja). Prihodi iz proračuna Istarske županije (skupina 67) odnose se na opće prihode i primitke (izvor 11) i na decentralizirana sredstva (izvor 48). Ukupno su ostvareni prihodi u iznosu od 43.568,97 eura.

Na dan 01. siječnja 2024 godine stanje novčanih sredstava iznosilo je 17.943,70 eura, dok je na dan 30.06.2024. iznosilo 8.832,14 eura. Računi su podmireni prema dospjelosti, osim računa za prijevoz učenika koji je podmiren 2.07. nakon uplate sredstava od osnivača.

1. **OBRAZLOŽENJE POSEBNOG DIJELA**

U nastavku se opisuju ostvareni programi, aktivnosti i projekti škole, zajedno s pripadajućim ciljevima i pokazateljima uspješnosti. Ciljevi su usklađeni sa strateškim dokumentom Provedbeni program Istarske županije 2022.-2025.

1. **PROGRAM 2101: REDOVNA DJELATNOST OSNOVNIH ŠKOLA – MINIMALNI STANDARD**
	1. AKTIVNOST A210101: MATERIJALNI RASHODI OŠ PO KRITERIJIMA

Redovna djelatnost škola financirana je iz decentraliziranih sredstava IŽ iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (5,04 eura po učeniku), po broju razrednih odjela (39,82 eura po odjelu) i za ustanovu (265,45 eura po građevini). Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

* 1. AKTIVNOST A210102 MATERIJALNI RASHODI OŠ PO STVARNOM TROŠKU

U ovoj aktivnosti planirani su materijalni rashodi škole po stvarnom trošku, a odnose se na zdravstvene preglede djelatnika. Troškovi se podmiruju iz decentraliziranih sredstava IŽ.

* 1. AKTIVNOST A210103 MATERIJALNI RASHODI OŠ PO STVARNOM TROŠKU - DRUGI IZVORI

Ovom aktivnošću obuhvaćeno je financiranje dijela troškova za energente i ostalih materijalnih troškova iz vlastitih prihoda škole.

* 1. AKTIVNOST A210104 PLAĆE I DRUGI RASHODI ZA ZAPOSLENE OŠ

Aktivnost se odnosi na troškove plaća, ostale rashodi za zaposlene (prigodne nagrade i pomoći), doprinose iz i na plaću, naknade za prijevoz, rad na terenu i odvojeni život, a podmiruju se iz državnog proračuna, odnosno nadležnog ministarstva za obrazovanje.

1. CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti obrazovanja djeci i roditeljima/starateljima – za aktivnosti A210101, A210102, A210103

2.1.8. Osiguranje kvalitetnog odgojno obrazovnog kadra i suradnje ključnih aktera – za aktivnost A210104

Ciljevi su ostvareni.

POKAZATELJ USPJEŠNOSTI

za mjeru 2.1.2.

|  |  |  |  |
| --- | --- | --- | --- |
| **pokazatelj rezultata** | **početna vrijednost**  | **ciljna vrijednost 2024.** | **OSTVARENO 1-6/2024** |
| Pokrivanje materijalnih troškova potrebnih za nesmetano odvijanje nastavnog procesa | 13.582,44 eura | kontinuirano |  | 8.559,93 eura |
| Pokrivanje troškova prijevoza učenika, zdravstvenih pregleda radnika | 16.795,51 | kontinuirano |  | 16.795,51 eura |

POKAZATELJ USPJEŠNOSTI

za mjeru 2.1.8.

|  |  |  |  |
| --- | --- | --- | --- |
| **pokazatelj rezultata** | **početna vrijednost – broj zaposl.** | **ciljna vrijednost 2024.** | **OSTVARENO 1-6/2024** |
| Redovita isplata plaća i ostalih rashoda za zaposlene - riznica | 33 | 33 |  | 33 |

1. **PROGRAM 2102: REDOVNA DJELATNOST OSNOVNIH ŠKOLA – IZNAD STANDARDA**
	1. AKTIVNOST A210201 MATERIJALNI RASHODI OŠ PO STVARNOM TROŠKU IZNAD STANDARDA

Aktivnost Materijalni rashodi OŠ po stvarnom trošku iznad standarda obuhvaća financiranje troškova energenata (električna energija, lož ulje i plin), troškova osiguranja imovine i osoba, troškova tekućeg održavanja radi neometanog odvijanja nastavnog procesa te troškove prijevoza učenika. Sredstva se osiguravaju iz županijskog proračuna.

CILJ USPJEŠNOSTI (mjere iz Provedbenog programa IŽ 2022-2025)

2.1.2. Osiguranje i poboljšanje dostupnosti odgoja i obrazovanja djeci i njihovim roditeljima

Cilj je ostvaren.

POKAZATELJ USPJEŠNOSTI

za mjeru 2.1.2.

|  |  |  |  |
| --- | --- | --- | --- |
| **pokazatelj rezultata** | **početna vrijednost**  | **ciljna vrijednost 2024.** | **OSTVARENO 1-6-2024** |
| Pokrivanje troškova energenata, prijevoza učenika, troškova usluga održavanja i premije osiguranja za nesmetano odvijanje nastavnog procesa | 44.099,89 eura | 35.428,38 eura |  | 8.671,51 eura |

1. **PROGRAM 2301 i 2302: PROGRAMI OBRAZOVANJA – IZNAD STANDARDA**
	1. AKTVNOST A230102: ŽUPANIJSKA NATJECANJA

Županijska natjecanja odnose se na financiranje prijevoza učenika na natjecanjima znanja i sportskim natjecanjima na županijskoj razini. Troškovi se financiraju sredstvima Istarske županije i Sportskog saveza IŽ.

* 1. AKTIVNOST A230106: ŠKOLSKA KUHINJA

Polaznici produženog boravka koriste ručak koji financiraju roditelji-skrbnici u iznosu od 1,80 eura po obroku.

* 1. AKTIVNOST A230107: PRODUŽENI BORAVAK

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Program produženog boravka provodi se dugi niz godina. U novoj školskoj godini organizirane su 2 heterogene grupe učenika u produženom boravku.

Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 2,65€ po danu odnosno 42,40 eur mjesečno Trenutno uslugu produženog boravka koristi 45 učenika.

Plaće učitelja u produženom boravku financiraju Općina Kršan u 100% iznosu.

* 1. AKTIVNOST A230110- NOVIGRADSKO PROLJEĆE

Planirana su sredstva koje financira Općina Kršan za sudjelovanje literarno talentiranih učenika na odlazak na van učioničke radionice u okolici Roča. Škola stvaralaštva „Novigradsko proljeće“je smotra stvaralaštva darovitih učenika osnovne škole koji se u sklopu izvannastavnih aktivnosti bave stvaralaštvom u jezično-umjetničkom području i učitelja koji su se istakli radom u jezično-umjetničkom području. Izvor financiranja je Općina Kršan.

Nije se realizirala aktivnost.

* 1. AKTIVNOST A230115- OSTALI PROGRAMI I PROJEKTI

Namjenski prihodi od 1.327,23 Eur koje financira Općina Kršan za podmirivanje troškova za usluge mobilnih uređaja, troškova za sređivanje arhivske građe u matičnoj školi te ostalih rashoda poslovanja

* 1. AKTIVNOST A230116: ŠKOLSKI LIST, ČASOPISI I KNJIGE

Nadležno ministarstvo za obrazovanje financira nabavu udžbenika za sve učenike osnovne škole.

* 1. AKTIVNOST A230184: ZAVIČAJNA NASTAVA

Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću. Sredstva za troškove provedbe projekta osigurava osnivač.

* 1. AKTIVNOST A230199: ŠKOLSKA SHEMA

Školska shema odnosi se na financiranje Agencije za plaćanja u poljoprivredi, ribarstvu i ruralnom razvoju svježeg voća, mlijeka i mliječnih proizvoda za svu djecu osnovne škole.

* 1. AKTIVNOST A230202: GRAĐANSKI ODGOJ

Građanski odgoj i obrazovanje (GOO), kao izvannastavna aktivnost za učenike viših razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine demokratske vrijednosti i stavovi, važni za odgovorno i aktivno sudjelovanje u društvu. Učiteljice koje provode program prošle su cjelovitu edukaciju svih područja GOO-a. Uvođenje ovog programa pokrenula je Istarska županija u školskoj godini 2018/2019. u našoj i još deset škola kao eksperimentalni program u izvannastavnoj aktivnosti. U ovoj školskoj godini program provodi većina škola.

* 1. AKTIVNOST A230203: MEDNI DAN

Program školskog mednog dana i promocije hrvatskih pčelara u organizaciji je Agencije za plaćanje u poljoprivredi, ribarstvu i ruralnom razvoju. Na dan Sv. Ambrozija, zaštitnika pčela i pčelara, nastavnici putem edukativne slikovnice i edukativne prezentacije prilagođene dobi djece prvog razreda, održavaju radionice za djecu o važnosti i značaju pčelarstva.

* 1. AKTIVNOST A230208: PREHRANA ZA UČENIKE U OŠ

Radi se aktivnosti koja je započela u siječnju 2023. godine, a odnosi se na osiguravanje besplatne prehrane - marende za sve učenike OŠ. Sredstva se doznačuju iz državnog proračuna (MZO), do 1,33 eur po obroku/učeniku dnevno. Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se svakodnevno pripremaju svježi obroci. Prehrana se poslužuje u blagovaonici.

* 1. AKTIVNOST A230209- MENSTRUALNE POTREPŠTINE

Potkraj nastavne godine 2022./2023., od strane Ministarstva rada, mirovinskog sustava, obitelji i socijalne politike, školi su doznačena sredstva za nabavku higijenskih potrepština za sve djevojčice koje su polaznice škole. Sredstva u iznosu od 156,10 Eur, koja su nam doznačena na račun škole u potpunosti su utrošena.

* 1. AKTIVNOST 230211: ŠKOSLKI PSIHOLOZI

Za ovu aktivnost se sredstva osiguravaju iz županijskog proračuna, a koristi se za financiranje školskog psihologa kojeg je škola dobila na pola radnog vremena.

1. **PROGRAM 2401: INVESTICIJSKO ODRŽAVANJE OSNOVNIH ŠKOLA**
	1. AKTIVNOST A240101: INVESTICIJSKO ODRŽAVANJE OSNOVNIH ŠKOLA

Decentraliziranim sredstvima i sredstvima iznad standarda iz proračuna IŽ financira se investicijsko i tekuće održavanje škola.

CILJ USPJEŠNOSTI (mjere iz Provedbenog programa IŽ 2022-2025)

2.1.1. Izgradnja, rekonstrukcija, dogradnja i opremanje osnovnih i srednjih škola, te učeničkih domova

Cilj je ostvaren.

1. **PROGRAM 2405: OPREMANJE U OSNOVNIM ŠKOLAMA**
	1. AKTIVNOST K240501: ŠKOLSKI NAMJEŠTAJ I OPREMA

Aktivnost opremanja školskim namještajem i ostalom školskom opremom financira se iz više izvora. Novim nabavama namještaja i drugih školskih pomagala nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga rada.

* 1. AKTIVNOST K240502: OPREMANJE KNJIŽNICA

Aktivnost opremanja knjižnice obveznom lektirom i ostalim knjižnim fondom financira se nenamjenskim sredstvima osnivača, kao i nadležnog ministarstva.

Ciljevi su ostvareni.

POKAZATELJ USPJEŠNOSTI

|  |  |  |  |
| --- | --- | --- | --- |
| **pokazatelj rezultata** | **početna vrijednost (godina)** | **ciljna vrijednost 2024.** | **OSTVARENO 1-6/2024** |
| Opremanje školskih knjižnica obveznom lektirom i ostalom knjižnom građom | Kontinuirano | Kontinuirano |  | **Kontinuirano** |

Čepić, 25.07.2024. Ravnateljica

 Mirela Vidak, dipl.uč.